I 4. afsnit af Danmark i Kold Krig skal vi møde en tidligere ubådskaptajn på Holmen i København, og vi skal høre, hvordan russerne fik en lærestreg, da de kom lidt for tæt på et missilbatteri på Stevns. Vi skal også en tur til Bornholm med en tidligere chef for Forsvarets Efterretningstjeneste, der vil vise os den hemmelige lyttestation på Dueodde. I serien rejser pensioneret generalløjtnant Kjeld Hillingsø gennem Danmark, og besøger de koldkrigsanlæg, der i disse år for første gang bliver åbnet for offentligheden. Undervejs møder han de danskere, som havde til opgave at forsvare landet og civilbefolkningen.
Det handler om lyttestationer, efterretningstjenester og lærestreger i aftenens afsnit af Danmark i Kold Krig